**Da Vinci, Leonardo: Zadnja večerja**

Slika Zadnja večerja je delo Leonarda da Vincija. Delo je stenska slika in jo je mogoče opazovati v samostanu Santa Maria delle Grazie. Nastajala je v letih od 1495 do leta 1498.

Na njej vidimo sedeti za mizo dvanajst apostolov in Jezusa v sredini. Apostoli so razdeljeni v štiri skupine po tri. Jezus je rahlo ločen od učencev vidimo, da ga obdaja prazen prostor. Upodobljeni so v osprednjem delu dvorane. V zadnejm delu dvorane pa so naslikana tri okna, ki nam odpirajo pogled v naravo.

Jezus in apostoli so bele rase in nosijo večinoma svetla in živa oblačila. Jezus tako nosi rdečo tuniko in modro preginjalo.

Učenci se z njim barvno ujemajo. Bistvo slike torej zaradi svoje prostorske kompozicije (postavljeno je v ospredje), barvne jasnosti in živahnosti privablja pogled in je nasprotje ozadju naslikanemu v zamolklih tonih.

Na obrazih upodobljenih so zelo jasno naslikana čustva, ki so dodatno poudarjena še s kretnjami.

Kot se za večerjo spodobi, vidimo naslikane mnogo hrane, skled in pijače.

Na sliki so tudi že razvidni sledovi razpadanja. To je najverjetneje posledica tehnike, ki jo je Leonardo uporabil, torej mešanice tempere in olja.